JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
USA hoiatab Iisraeli asunduste ühendamise eest
Palestiina omavalitsus jagas koroonaabi terroristidele
Iraan on rikkunud juba peaaegu kõiki tuumaprogrammi lepinguid
USA presidendi väimees ja Lähis-Ida poliitikanõunik Kushner
arutas telefonitsi peaminister Netanyahuga
Trumpi rahuplaani kuuluvaid maadeühendamisi.
Kushneri sõnul tasub Iisraelil olla tark
ja ühendamisotsusega veidi viivitada,
sest USA sisepoliitika ja presidendivalimiste seisukohast
oleks potentsiaalne intifada Lähis-Idas äärmiselt ebasobiv.
Nagu teada, peaks võimalik Jordani oru
ja osade Oslo II lepingu C-alade asunduste ühendamine
Iisraeli seadusandluse alla
toimuma umbes kahe nädala pärast algavate kõneluste tulemusel.
Palestiina omavalitsus on siiski keeldunud kõigist kõnelustest
peale selliste, kus neile tagatakse oma riik
1967. a sõja eel kehtinud relvarahu piirides.
Kui mingeid ühendamisi toimub ilma nende heakskiiduta,
vastavad nad Mahmoud Abbasi sõnul vägivallaga.
Iisraeli kaitseminister Benny Gantz on andnud armeele korralduse
valmistuda võimalikeks terroriaktideks
nii Gazast kui Läänekalda ja Ida-Jeruusalemma aladelt
Netanyahu valitsus teatas eelmisel esmaspäeval,
et kõik asundused ühendatakse 1. juulil
ja teiste alade ühendamist arutatakse hiljem.
Palestiina omavalitsuse (PO) välisminister Riyad al-Maliki
rääkis intervjuus raadiojaamale Palestiina Hääl,
et nad tahavad tuua ühendamisteema ÜRO Peaassambleesse.
Välisministri sõnul on ühendamisteema ohtlik
ja välistab kahe riigi sündimise 1967. a piirides
ning on rahvusvaheliste organite poolt ka laialdaselt hukka mõistetud.
"Meie eesmärk on isoleerida poliitiliselt nii Iisrael kui USA
ja Iisraelile võimalikult suurt survet avaldada,
nii et see oma plaanist loobuks."
ÜRO Peaassambleel pole Iisraeli osas siiski poliitilist otsustusjõudu,
veel vähem USA suhtes,
kuid see võib soovitada teatud meetmeid,
mida liikmesriigid seejärel kas järgivad või mitte.
Asunduste ühendamisteema taustal varjub veel teinegi suur probleem.
Immigratsiooniga tegeleva Juudi Agentuuri sõnul
kasvab Iisraeli rahvastik tuleval aastal ca 50 000 immigrandi võrra.
Tänavu jääb arv ca 35 000 kanti,
johtudes osaliselt koroonaviirusega kaasnenud reisipiirangutest.
Suur osa tulevastest immigrantidest tuleb Prantsusmaalt,
kus juudikogukonna eluolu
on lisaks pandeemiale pidevalt halvenenud.
Teine suur rühm immigrante tuleb Põhja-Ameerikast -
USAst ja Kanadast,
rääkis üks aliya- ehk immigratsiooni- toimkonna liige meediale.
"Nende jaoks vajame uusi elurajoone, infrastruktuuri ja koolitusplaane."
Rahvaarv oli 2020. a aprilli lõpus ca 8,6 miljonit,
kellest juute oli ca 6,7,
moslemeid ja teisi rahvaid ca 1,9 miljonit.
Ka sündimus on äärmiselt suur ja on suremusest kolm korda kõrgem.
Osa ÜRO ja Maailma Tervishoiuorganisatsiooni jagatud
pandeemiaga tegelemiseks mõeldud abirahadest
on jõudnud terrorisidemete eest hukka mõistetud ühenduste valdusse,
raporteeris sõltumatu organisatsioon Left Behind.
Vabandust.
ÜRO ja WHO jagasid miljoneid dollareid
nii Gaza kui Läänekalda palestiinlaste objektidele
koroonapandeemiaga tegelemiseks. Kuid osa sellest suunati ühendustele,
kel pole midagi tegemist pandeemia ravimisega,
vaid nende taustaühendustel
on otsesed sidemed rahvusvahelise terrorismiga,
rääkis Rebecca Wertman NGO Monitorile.
Kuidas ÜRO ja WHO sellele reageerida kavatsevad,
pole veel avalikustatud.
Kuid midagi tuleks teha, nagu üks eks-president kunagi ütles.
Nagu varasemais saateis tõdenud oleme,
siis Iisraeli plaanitud võimaliku liitmisseaduse
ehk juuli alguse lähenedes
on islamistlikud hääletorud ja ähvardused pidevalt hoogustunud.
Värskeim sõnum tuli PO ülimalt usuautoiteedilt Hamoud Al-Habbashilt
kohalikus Palestiina teleülekandes umbes nädala eest.
Tema sõnadel on eriline kaal,
sest al-Habbash on PO kõrgeim šariaadi seadust tõlgendav kohtunik.
Tema sõnul annab Koraan moslemile õiguse tappa iisraellasi
kümnel eri põhjusel
ja see õigus on jõus millal ja kus tahes moslem iisraellast kohtab.
Selle sõnumi kuulutamine
vaid kaks nädalat enne mainitud 1. juulit
pole sugugi õhutus palestiinlastele tulla kõnelustele Iisraeli ja USAga,
vaid selge provokatsioon relvastatud vägivallale,
tõdeb Palestiina meediat jälgiv veebileht PMW.
ÜRO allorgan Aatomienergia Agentuur IAEA avaldas raporti,
kus teatatakse selgelt, et Iraan rikub nüüd kõiki
talle seatud tuumaprogrammi piiranguid.
Viinis, Austrias baseeruva IAEA raporti järgi
ületab Iraani madala rikastusastmega uraani hulk nüüd 8-kordselt selle,
milles 2015. a tuumaleppes kokku lepiti.
Samas raportis tõdeb IAEA, et Iraan on käivitanud programmi,
millega uraani rikastatakse üle lubatud taseme astmel,
mis on vajalik tuumajaamades.
Agentuur peab tõsiseks rikkumiseks sedagi, et neli kuud
pole Iraan lubanud IAEA inspektoreid oma tuumarajatisi uurima.
Nii Iisrael kui USA on korduvalt nõudnud ÜRO-lt ja EL-ilt
jõulisemaid meetmeid Iraani suhtes, sest viimane on väga avalikult
ja isegi viimastel nädalatel kuulutanud kavatsust sionistlik riik hävitada.
Suurbritannia välisluure ehk SIS-i endise juhi
söör Richard Dearlove'i sõnul on tugevaid tõendeid selle kohta,
et COVID-19 ehk koroonaviirus lähtus Hiina laborist,
kuid see juhtus kogemata.
Söör Dearlove andis intervjuu Briti väljaandele Telegraph,
kus rääkis, et viimaste uurimuste järgi on leitud tõendeid selle kohta,
et viirust olevat manipuleeritud inimese külge haakuma.
"Minu meelest algas see õnnetusena," rääkis Dearlove Telegraphile,
viidates eelretsenseeritud kirjutisele,
mille autorid on Londoni Ülikoolihaigla professor Angus Dalgleish
ja Norra viroloog Birger Sorensen.
Dearlove'i sõnul tuvastasid teadlased
SARS-CoV-2 pinnale asetatud iminapad,
mis võimaldavad viirusel inimese rakkudele kinnituda.
Seniste alternatiivteooriate järgi lähtus viirus aga loomadelt,
tõenäoliselt nahkhiirtelt,
ja arenes seejärel mutatsiooni kaudu suuteliseks
inimperemehele hüppama.
Britid liiguvad samas suunas ühe Iisraeli endise luureametnikuga,
kes tõdes juba veebruaris,
et tegemist on Wuhani laborist põgenenud tootega,
kuid mida Hiina püüab kõigi vahenditega varjata.
Iisraeli õhujõud tegid Süürias õhurünnaku
Masyafi linna lähistel asuva rajatise pihta,
mis olevat Süüria valitsuse sõnul Teaduslik Uurimis- ja Õpetuskeskus.
Rünnakus hukkus kümneid inimesi,
kellest osa peeti Iraani Revolutsioonikaardi sõduriteks,
ja osa Süüria armee personaliks.
BBC teatel valmistati Masyafi tehases keemiarelvi.
Baasi ümber oli paigutatud Vene päritolu raketitõrjepatareisid,
mida Süüria pole kunagi tsiviilobjektidel kasutanud.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee